სუპერძმები მარიო
სუპერძმები მარიო (ინგლ. Super Mario Bros.) — 1993 წლის კინოფილმი, რომელიც გადაღებულია როკი მორტონისა და ანაბელ იანკელის მიერ. ფანტასტიკურ-სათავგადასავლო კომედიური ჟანრის ფილმია. გადაღებულია კომპიუტერული თამაშის Super Mario Bros.-ისა და მარიოს ფრენჩაიზის მოტივების მიხედვით, მარიოსა და ლუიჯის პერსონაჟების მონაწილეობით. ფილმს სახელი ეწოდა 1985 წლის ვიდეო თამაშის Super Mario Bros.-ის მიხედვით, თუმცა საკვანძო პერსონაჟების, პერსონაჟების სახელებისა და მოვლენების გარდა ფილმის სიუჟეტი არ ემთხვევა თამაშის სიუჟეტს. მთავარ როლებში მონაწილეობებ: ბობ ჰოსკინსი, ჯონ ლეგუიზამო, დენის ჰოპერი და სამანთა მეთისი. ფილმის რელიზი შედგა აშშ-ში 1993 წლის 28 მაისს. კომერციული თვალსაზრისით ფილმმა მარცხი განიცადა, თუმცა ნომინირებული იყო სატურნის ჯილდოზე ორ ნომინაციაში.